FI Euroopan unionin virallinen lehti C 308/17

Maataloustuotteiden ja elintarvikkeiden maantieteellisten merkintöjen ja alkuperänimitysten suojasta annetun neuvoston asetuksen (EY) N:o 510/2006 6 artiklan 2 kohdassa tarkoitettu muutoshakemuksen julkaiseminen

2012/C 308/10

Tämä julkaiseminen antaa oikeuden vastustaa muutoshakemusta neuvoston asetuksen (EY) N:o 510/2006 (1) 7 artiklassa tarkoitetulla tavalla. Vastaväitteet on toimitettava Euroopan komissiolle kuuden kuukauden kuluessa tästä julkaisemisesta.

MUUTOSHAKEMUS

NEUVOSTON ASETUS (EY) N:o 510/2006

ASETUKSEN 9 ARTIKLASSA TARKOITETTU MUUTOSHAKEMUS

”POMODORO DI PACHINO”

EY-N:o: IT-PGI-0105-0153-23.11.2010

SMM ( X ) SAN ( )

1. Eritelmän kohta/kohdat, jota/joita muutos koskee:

—  Tuotteen nimi — ☒ Tuotteen kuvaus — ☒ Maantieteellinen alue —  Alkuperätodisteet — ☒ Tuotantomenetelmä —  Yhteys maantieteelliseen alkuperään — ☒ Merkinnät —  Kansalliset vaatimukset — ☒ Muuta: valvontaelin, lainsäädäntöviitteiden ja pakkaamista koskevien sääntöjen päivittäminen

2. Muutoksen/muutosten tyyppi:

— ☒ Yhtenäisen asiakirjan tai yhteenvedon muutos —  Rekisteröidyn SAN:n tai SMM:n eritelmän muutos, kun yhtenäistä asiakirjaa tai yhteenvetoa ei ole julkaistu —  Eritelmän muutos, joka ei edellytä julkaistun yhtenäisen asiakirjan muutosta (asetuksen (EY) N:o 510/2006 9 artiklan 3 kohta) —  Eritelmän väliaikainen muutos, joka johtuu viranomaisten asettamista pakollisista terveys- tai kasvinsuojelutoimista (asetuksen (EY) N:o 510/2006 9 artiklan 4 kohta)

3. Muutos/muutokset:

Eritelmä

3.1 Tuotteen kuvaus:

Lisätään 6 artiklaan seuraava teksti:

”Pomodoro di Pachino -tomaatin tärkeimmät ominaisuudet:

— kiinteämaltoinen;

— pieni istukkaontelo;

— korkea sokeripitoisuus, liukenevien kuiva-aineiden määrä on yli 4,5 brix-astetta”.

Näitä ominaisuuksia, jotka ovat aina olleet mukana yhteenvedossa, ei ollut mainittu eritelmässä, minkä vuoksi sen mukauttaminen katsottiin tarpeelliseksi.

3.2 Maantieteellinen alue:

Ehdotetun muutoksen tarkoituksena on korjata 3 artiklan viimeisessä kohdassa oleva virhe. Vecchio-joen suu sijaitsee kilometrikohdassa 5,5 eikä kilometrikohdassa 4, kuten eritelmässä virheellisesti mainitaan.

3.3 Tuotantomenetelmä:

Istutustiheyden vaihteluväliä laajennetaan 4 artiklassa laskemalla alempaa arvoa (2 > 1,5), sillä kasvatustavasta riippuen tiheys on suurempi, jos kasvia viljellään yksivartisena, ja pienempi, jos sitä viljellään kaksivartisena. Jälkimmäisessä tapauksessa tiheys on 1,5 tainta/m2, jolloin tuoreimpien teknisten tietojen mukaan kasvua on helpompi säädellä vaarantamatta silti millään tavoin tuotteen ominaisuuksia.

Muutetaan 4 artiklassa mittayksikkö ms mittayksiköksi μS/cm, koska yksinkertaisesta kirjoitusvirheestä johtuvaa aikaisempaa muotoa ei voida käyttää sähkönjohtavuuden mittayksikkönä.

Korotetaan 4 artiklassa olevia enimmäistuotoksen arvoja

”— pyöreä ja sileä tomaatti: 100 tonnia/ha;

— uurteinen tomaatti: 75 tonnia/ha;

— kirsikkatomaatti:50 tonnia/ha”

seuraavasti:

”— pyöreä ja sileä tomaatti: 120 tonnia/ha;

— uurteinen tomaatti: 90 tonnia/ha;

— kirsikkatomaatti: 70 tonnia/ha”.

Tämä muutos on teknisesti perusteltu, koska kasvihuoneiden tyyppi on muuttunut eritelmän hyväksymisen jälkeen: niiden tilavuus on noussut arvosta 2–2,5 nykyiseen arvoon 2,5–3. Korkeammat kasvihuoneet antavat kasville mahdollisuuden jatkaa vapaasti kasvuaan, koska käytettyjen lajikkeiden kasvu ei ole määriteltävissä; näin kehittyy enemmän kukkivia haaroja ja siten myös tomaattiterttuja. Tämä ei vaikuta laatuominaisuuksiin, jotka jopa paranevat ylemmillä oksilla.

3.4 Merkinnät:

Lisätään 7 artiklaan seuraava teksti: ”Myös tuotteen saattaminen kulutukseen avoimissa pakkauksissa on sallittua, jos kaikki yksittäiset hedelmät varustetaan tarraetiketillä, jossa on SMM-tunnus ”Pomodoro di Pachino”. Tämä ei vaikuta muihin jäljempänä esitettyihin pakkauksiin tehtäviin merkintöihin”.

Pakkausten sulkemista koskeva poikkeus on välttämätön pidettäessä kaupan suurikokoisia (uurteisia tai pyöreitä sileitä) tomaatteja, joiden yksikköpaino voi olla 60–120 g ja jotka myydään pakkaamattomana irtotavarana painon mukaan tai kappaleittain.

3.5 Muuta:

Päivitetään 5 artiklassa oleva viittaus lainsäädäntöön (asetus (EY) N:o 510/2006) ja lisätään valvontaelimen tiedot.

Muutetaan 1 artikla päivittämällä viittaus maataloustuotteiden ja elintarvikkeiden maantieteellisten merkintöjen ja alkuperänimitysten suojaan sovellettavaan lainsäädäntöön (uusi asetus (EY) N:o 510/2006).

Lisätään 7 artiklaan päivitetty viittaus lainsäädäntöön (asetus (EY) N:o 1898/2006).

Korvataan 7 artiklassa teksti ”…I.G.P. Pomodoro di Pachino on pakattava laatikoihin. Laatikon nettopaino saa olla enintään 10 kg. On käytettävä ainoastaan uusia laatikoita.” tekstillä ”… I.G.P. Pomodoro di Pachino on pakattava käyttäen eri tyyppisiä uusia, kertakäyttöisiä, voimassa olevassa lainsäädännössä hyväksyttyjä pakkauksia, joiden nettopaino saa olla enintään 10 kg”.

Korvataan tämän vuoksi muualla samassa artiklassa ilmaisu ”laatikko” ilmaisulla ”pakkaus”.

Tämä terminologinen muutos johtuu siitä, että ilmaisu ”laatikko” ei vastannut tuotantoalueella käytettyjä eri tyyppisiä pakkausmuotoja, minkä vuoksi haluttiin ottaa käyttöön ilmaisu ”pakkaus”, joka on yhdenmukainen kansallisessa ja yhteisön pakkauslainsäädännössä käytössä olevan terminologian kanssa.

Korvataan 7 artiklassa tuotteen graafisesta kuvauksesta käytetyt ilmaisut ”merkki” ja ”merkintä” ilmaisulla ”tunnus”, joka on asianmukaisempi ja yhdenmukaisempi ilmaisu myös suhteessa muiden tuotteiden eritelmiin.

YHTENÄINEN ASIAKIRJA

NEUVOSTON ASETUS (EY) N:o 510/2006

”POMODORO DI PACHINO”

EY-N:o: IT-PGI-0105-0153-23.11.2010

SMM ( X ) SAN ( )

1. Nimi:

”Pomodoro di Pachino”

2. Jäsenvaltio tai kolmas maa:

Italia

3. Maataloustuotteen tai elintarvikkeen kuvaus:

3.1 Tuotelaji:

Luokka 1.6 – Hedelmät, vihannekset ja viljat sellaisenaan tai jalostettuina

3.2 Kuvaus 1 kohdassa nimetystä tuotteesta:

Suojattu maantieteellinen merkintä ”Pomodoro di Pachino” tarkoittaa yksilöidyllä alueella tuotettuja tuoreita lajiin Lycopersicum esculentum Mill kuuluvia tomaatteja.

SMM-tuotteesta ”Pomodoro di Pachino” on olemassa seuraavat tyypit:

— pyöreä ja sileä tomaatti (tondo liscio);

— uurteinen tomaatti (costoluto);

— kirsikkatomaatti (cherry tai ciliegino).

Pomodoro di Pachino -tomaatin tärkeimmät ominaisuudet:

— kiinteämaltoinen;

— pieni istukkaontelo;

— korkea sokeripitoisuus, liukenevien kuiva-aineiden määrä on yli 4,5 brix-astetta.

Hedelmien on kuuluttava tavaraluokkiin ekstra tai I, ja niiden on oltava:

— ehyitä;

— tuoreen näköisiä;

— terveitä (tuotteet, joissa on mätää tai muita vikoja, jotka tekevät niistä kulutukseen kelpaamattomia, hylätään);

— puhtaita, vailla näkyviä vieraita aineita;

— vailla vierasta tuoksua tai makua.

3.3 Raaka-aineet (ainoastaan jalostetut tuotteet):

—

3.4 Rehu (ainoastaan eläinperäiset tuotteet):

—

3.5 Erityiset tuotantovaiheet, joiden on tapahduttava yksilöidyllä maantieteellisellä alueella:

Pomodoro di Pachino -tomaatin viljelyn on tapahduttava yksilöidyllä maantieteellisellä alueella suojatussa ympäristössä (kasvihuoneessa ja/tai tunnelissa), peitettynä polyetyleenikuiduin tai muilla päällysmateriaaleilla. Kesäaikaan asianmukaiset suojarakenteet voidaan kattaa hyönteisverkoin.

Ilman maapohjaa tapahtuvaa viljelyä ei sallita.

3.6 Viipalointia, raastamista, pakkaamista jne. koskevat erityiset säännöt:

Pomodoro di Pachino I.G.P. voidaan pakata välittömästi tuotantoyrityksessä tai asianmukaisessa pakkauslaitoksessa sadonkorjuupäivän aikana.

Kauppakunnostuksen ja pakkaamisen on tapahduttava kokonaan tai osittain tuotantoalueeseen kuuluvien kuntien alueella. Kauppakunnostuksen on tapahduttava alueella, jotta voidaan välttää pintavioista, jotka voivat johtaa homehtumiseen ja tuotteen vetämiseen pois markkinoilta, kaupanpitämisvaiheessa aiheutuva hävikki.

Kulutukseen saatettaessa Pomodoro di Pachino on pakattava käyttäen eri tyyppisiä uusia, kertakäyttöisiä, voimassa olevassa lainsäädännössä hyväksyttyjä pakkauksia, joiden paino saa olla enintään 10 kg.

Jotta sisältöä ei voida poistaa, pakkauksissa on oltava kansi, jota ei voida rikkoa. Myös tuotteen saattaminen kulutukseen avoimissa pakkauksissa on sallittua, jos kaikki yksittäiset hedelmät varustetaan tarraetiketillä, jossa on SMM-tunnus ”Pomodoro di Pachino”.

3.7 Merkintöjä koskevat erityiset säännöt:

Pakkauksissa on oltava seuraavat tiedot ja merkinnät:

— jäljempänä esitetty tunnus;

— pakkaajan ja/tai toimittajan nimi;

— kaupalliset ominaisuudet: tyyppi, luokka, pakkauksen paino;

— teksti ”pomodoro prodotto in coltura protetta” (suojan alla viljeltyjä tomaatteja);

— unionin tunnus.

4. Maantieteellisen alueen tarkka rajaus:

Pomodoro di Pachinon tuotantoalue käsittää Pachinon ja Portopalo di Capo Passeron kuntien alueet kokonaisuudessaan sekä osia Noton (Siracusa) ja Ispican (Ragusa) kuntien alueesta, jotka kaikki sijaitsevat Sisilian kaakkoisosassa.

5. Yhteys maantieteelliseen alkuperään:

5.1 Maantieteellisen alueen erityisyys:

Pomodoro di Pachino tuotetaan erityisellä alueella, jolla lämpötilat pysyvät korkeina ja auringonpaisteen kokonaismäärä on koko aurinkovuodelle jaettuna Euroopan korkeimpia (tiedot ovat peräisin Landsat- ja Meteosat-satelliiteista). Meren läheisyyden vuoksi ilmasto on lauha, ja talvi- ja kevätpakkaset ovat harvinaisia.

Nämä tekijät ovat johtaneet sellaisen kasvihuoneviljelyn kehittymiseen, jossa kyseisen maantieteellisen erityisalueen tuottajien on täytynyt tehdä tiettyjä viljelyyn liittyviä valintoja kasteluveden laadun perusteella (suolapitoisuus vaihtelee välillä 1 500–10 000 μS/cm) ja jonka myötä samalla taataan Pomodoro di Pachino -tomaatin aistinvaraiset laatuominaisuudet.

5.2 Tuotteen erityisyys:

Pomodoro di Pachino -tomaatin suosio johtuu erityisesti sen varhaisesta kypsymisestä, jonka paikalliset viljelijät havaitsivat heti alettuaan viljellä tätä tomaattia. Tämän ominaisuuden lisäksi kuluttajat ovat aikojen myötä oppineet arvostamaan myös tuotteen muita ominaisuuksia, kuten makua, mallon rakennetta, tomaattien kiiltävyyttä ja pitkää säilymisaikaa sadonkorjuun jälkeen; näiden ominaisuuksien ansiosta nimen maine markkinoilla on vakiintunut.

5.3 Syy-seuraussuhde, joka yhdistää maantieteellisen alueen seuraaviin: tuotteen laatu tai ominaisuudet (kun kyseessä SAN) tai tuotteen määrätty laatu, maine tai muut ominaisuudet (kun kyseessä SMM):

Tomaatti on tyypillinen tuote Pachinon alueen vihannesten viljelyssä. Viljely alkoi vuonna 1925 niillä rannikkokaistaleen tiloilla, jotka saattoivat käyttää kasteluun kaivoista ammennettavaa pohjavettä.

Näiden ensimmäisten kokeilujen yhteydessä todettiin, että tomaatteja tuotettiin tällä alueella noin 15–20 päivää lyhyemmässä ajassa kuin muualla.

Laajamittainen viiniköynnöksen viljely rajoitti kuitenkin kiinnostusta tomaatin viljelyyn. Tomaattiviljelmät levisivät 1950-luvun tienoilla suuremmalle alueelle, mutta edelleen vain rannikkokaistaleella, jolla käytettiin hyötämis- ja varhaisvaiheen suojaustekniikoita. Vaikka rannikkokaistaleen lämpötila on otollinen, alueella ilmenee poikkeuksellisesti rajuja lämpötilan laskuja sekä yö- ja päivälämpötilojen nopeita vaihteluja, jotka ovat toisinaan johtaneet kokonaisten viljelmien tuhoutumiseen.

Yleisimpiä suojausmenetelmiä olivat kasvien kattaminen viikunakaktuksen laakavarsilla sekä tiilikatosten tai erilaisten esimerkiksi viljelyjätteistä rautalangan ja ruokokeppien avulla tehtyjen mattojen kaltaisten suojarakenteiden käyttö.

Kasvihuoneviljely aloitettiin 1960-luvun alussa, kun ruo'osta rakennettiin ensimmäiset kasvihuoneet, jotka katettiin polyetyleenillä. Sen jälkeen kasvihuoneet rakennettiin yhä tukevammiksi ja ruokojen sijasta käytettiin jalokastanjaseipäitä sekä kuusipuusta tehtyjä kehikkoja. Katetun viljelyn voidaankin katsoa kehittyneen jo hyvin varhain lähes luonnollisesti alkaneesta prosessista, jolla pyrittiin aikaistamaan tomaatin viljelyä ja keruuta.

Viininviljelyä 1970-luvulla koetelleen vakavan kriisin seurauksena laajoilla alueilla siirryttiin kasvihuoneviljelyyn, ja samalla aloittivat toimintansa myös ensimmäiset tuottajien yhteenliittymät, jotka alkoivat pitää kaupan tuotetta alkuperänimityksellä ”Pachino”.

Viljelytekniikat ovat parantuneet uudenaikaisten paikalliskastelujärjestelmien ja sinkitetystä metallista valmistettujen kasvihuoneiden yleistymisen ansiosta.

Näin Pomodoro di Pachinon maine on ajan myötä levinnyt Italian ja ulkomaiden markkinoilla yhä laajemmalle, ja siihen yhdistetään tomaatin poikkeukselliset laatuominaisuudet.

Tuotantoalueen ainutlaatuiset maaperä- ja ilmasto-olosuhteet antavat tuotteelle sellaiset laatuominaisuudet, jotka yhdessä tuottajien käyttämien viljelymenetelmien kanssa tekevät sen viljelystä luonteenomaisen tälle maantieteelliselle alueelle.

Pomodoro di Pachinon laatuominaisuudet ovat sidoksissa sen luontaisiin erityispiirteisiin, jotka erottavat sen muista tomaateista. Näitä erityispiirteitä ovat maku, mallon koostumus, kiilto, kiinteys ja hyvä säilyvyys sadonkorjuun jälkeen. Myös kuluttajat tunnustavat nämä ominaisuudet, minkä vuoksi Pomodoro di Pachino onkin markkinoilla erittäin haluttu tuote, jonka maine on vakiintunut niin Italiassa kuin muuallakin.

Eritelmän julkaisutiedot:

Ilmoitetaan, että Italian hallitus on aloittanut asetuksen (EY) N:o 510/2006 5 artiklan 5 kohdassa tarkoitetun menettelyn julkaisemalla 6.10.2010Italian tasavallan virallisen lehden numerossa 234 suojattua maantieteellistä merkintää ”Pomodoro di Pachino” koskevan muutosehdotuksen.

Eritelmän täydelliseen tekstiin voi tutustua internetosoitteessa:

http://www.politicheagricole.it/flex/cm/pages/ServeBLOB.php/L/IT/IDPagina/3335

tai

menemällä suoraan maatalous-, metsätalous- ja elintarvikeministeriön kotisivulle (http://www.politicheagricole.it) ja valitsemalla ensin ”Qualità e sicurezza” (ylhäällä oikealla) ja sen jälkeen ”Disciplinari di Produzione all’esame dell’UE”.

(1) EUVL L 93, 31.3.2006, s. 12.